PAGE  
3


[image: image1.png]



PARLAMENTUL ROMÂNIEI

CAMERA DEPUTAŢILOR

	Comisia juridică, de  disciplină  şi imunităţi

Nr. 31/506 /2008

	Comisia pentru drepturile omului,                            culte şi problemele  minorităţilor

 Nr.25/253 /2008


BIROUL PERMANENT

AL

CAMEREI DEPUTAŢILOR
           Vă înaintăm alăturat RAPORTUL SUPLIMENTAR COMUN asupra Propunerii legislative privind Statutul persoanelor aparţinând minorităţilor naţionale, trimisă spre dezbatere în fond, Comisiei juridice, de disciplină şi imunităţi şi Comisiei pentru drepturile omului, culte şi problemele minorităţilor naţionale  cu adresa nr. Pl - x  345  din 12 mai 2008, înregistrată sub nr. 31/506 din 13 mai 2008 şi, respectiv, sub nr. 25/253 din 13 mai 2008.  
            În raport de obiectul şi conţinutul său, propunerea legislativă face parte din categoria legilor organice.
PREŞEDINTE                                                PREŞEDINTE                                                                                                                                                                                                            

             Daniel Buda                                                    Nicolae PĂUN   



PARLAMENTUL  ROMÂNIEI
CAMERA DEPUTAŢILOR

	Comisia juridică, de  disciplină  şi imunităţi

Nr. 31/506/2009

	 Comisia pentru drepturile omului,      culte şi problemele minorităţilor

 Nr.25/253/2009


   Pl - x 345/2008
RAPORT SUPLIMENTAR  COMUN

asupra Propunerii legislative privind Statutul persoanelor aparţinând minorităţilor naţionale



În conformitate cu prevederile art. 95 din Regulamentul Camerei Deputaţilor republicat, Comisia juridică, de disciplină şi imunităţi  şi Comisia pentru  drepturile  omului, culte  şi  problemele  minorităţilor  naţionale au fost sesizate spre dezbatere, în fond, cu Propunerea legislativă privind Statutul persoanelor aparţinând minorităţilor naţionale, trimisă cu adresa nr. Pl-x 345 din 12 mai 2008, înregistrată sub nr. 31/506 din 13 mai 2008. şi, respectiv, sub nr. 25/253 din 13 mai 2008.

Senatul, în calitate de primă Cameră sesizată, a respins propunerea legislativă în şedinţa sa din 6 mai 2008.
Camera Deputaţilor este Cameră decizională, potrivit prevederilor art. 92 alin. (9) pct. 2 din Regulamentul Camerei Deputaţilor, republicat, cu modificările ulterioare, cu referire la prevederile art. 75 din Constituţia României, republicată.

Consiliul Legislativ a avizat favorabil propunerea legislativă, conform avizului nr. 1682/07.12.2007.

Guvernul României, prin punctul de vedere transmis cu adresa nr.330 din 06.02.2008, nu susţine adoptarea acestei iniţiative legislative.

Comisia pentru egalitatea de şanse pentru femei şi bărbaţi a hotărât avizarea negativă a  propunerii legislative, cu avizul nr.37/345 din 03.09.2008.

Comisia pentru învăţământ, tineret, ştiinţă şi sport a avizat favorabil propunerea legislativă cu avizul nr.29/167 din 19.06.2008.

 Propunerea legislativă supusă dezbaterii are ca obiect de reglementare păstrarea şi dezvoltarea identităţii minorităţilor naţionale, a specificităţii culturale, lingvistice şi religioase, pentru prezervarea moştenirii cultural-identitare şi armonizarea relaţiilor dintre cetăţenii români aparţinând minorităţilor naţionale şi majoritari.

Potrivit expunerii de motive, adoptarea prezentului act normativ contribuie la crearea unui cadru legal unitar, în vederea păstrării şi dezvoltării identităţii etnice, culturale, lingvistice şi religioase a persoanelor aparţinând minorităţilor naţionale.

În conformitate cu prevederile art.61 şi 63 din Regulamentul Camerei Deputaţilor, republicat, membrii Comisiei pentru drepturile  omului, culte şi problemele minorităţilor naţionale au examinat propunerea legislativă  mai sus menţionată, în şedinţa din 23 septembrie 2008. 

La lucrări a participat, în calitate de iniţiator, dl deputat Ioan Aurel Rus. 

La dezbaterea acestei propuneri legislative, din totalul de 16 membri ai Comisiei au fost prezenţi 14 deputaţi.

În conformitate cu prevederile art.61 şi 63 din Regulamentul Camerei Deputaţilor, republicat, membrii   Comisiei juridice, de disciplină şi imunităţi au examinat propunerea legislativă mai sus menţionată, în şedinţa din 30 septembrie 2008. 

La dezbaterea acestei propuneri legislative, din totalul de 29 membri ai Comisiei au fost prezenţi 22 deputaţi.

În urma examinării propunerii legislative şi a punctelor de vedere exprimate, membrii Comisiei pentru drepturile  omului, culte şi problemele minorităţilor naţionale au hotărât, cu majoritate de voturi (1 vot împotrivă), iar membrii Comisiei juridice, de disciplină şi imunităţi au decis, cu unanimitate de voturi, să propună plenului Camerei Deputaţilor respingerea Propunerii legislative privind Statutul persoanelor aparţinând minorităţilor naţionale, considerând că acele prevederi cu caracter de noutate din cuprinsul acesteia, faţă de Proiectul de Lege privind statutul minorităţilor naţionale din România (PL X 502/2005), care se află deja în dezbaterea comisiilor permanente, pot fi preluate sub formă de amendamente, propunerea legislativă având însă - în integralitatea sa - un caracter redundant faţă de proiectul de lege menţionat.

În şedinţa din data de 15 octombrie 2008, Plenul Camerei Deputaţilor, în baza art.70 din Regulamentul Camerei Deputaţilor, republicat,  a hotărât retrimiterea iniţiativei legislative la comisii în vederea elaborării unui raport suplimentar. 

În conformitate cu prevederile art. 61 şi 63 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a reluat dezbaterea propunerii legislative în şedinţa din data de 3 februarie 2009. La lucrări au participat, din totalul de 25 de membri ai Comisiei, 19 deputaţi.

Membrii Comisiei pentru drepturile omului, culte şi problemele minorităţilor naţionale au examinat iniţiativa legislativă susmenţionată, în şedinţa din 25 februarie 2009. La lucrări au fost prezenţi 10 deputaţi din totalul de 12 membri ai Comisiei.

În urma dezbaterilor, membrii celor două Comisii au hotărât, cu unanimitate de voturi,  menţinerea Raportului iniţial de respingere a Propunerii legislative privind Statutul persoanelor aparţinând minorităţilor naţionale, potrivit motivelor invocate mai sus.

În raport cu obiectul şi conţinutul său, propunerea legislativă face parte din categoria legilor organice.

   PREŞEDINTE ,                                   PREŞEDINTE,

  Daniel BUDA                                         Nicolae PĂUN
SECRETAR,                                          SECRETAR,

Gabriel ANDRONACHE                     Sergiu ANDON
Consilieri,

Dr. George Cucu

Onesia Babeş

